Šiaulių geležinkelio stotis

Šiaulių geležinkelio stotis – geležinkelio stotis šiaurės Lietuvoje, pietinėje Šiaulių miesto dalyje, Dubijos g. 44. Geležinkelio mazgas, keliai link Kužių (išsišakoja link Mažeikių ir Kretingos), Joniškio (toliau link Rygos), Radviliškio (išsišakoja link Pagėgių, Panevėžio ir Jonavos). Stoja keleiviniai traukiniai Vilnius–Ryga–Talinas, Vilnius–Klaipėda, Kaunas–Šiauliai, Klaipėda–Radviliškis ir Panevėžys–Mažeikiai.

Stoties rūmų pastatas yra kultūros paveldo objektas (unikalus Nr. ). Stotyje yra Šiaulių geležinkelio muziejus (Dubijos g. 26), stoties perone stovi paminklinis siaurojo geležinkelio garvežys PT4-153, pagamintas 1948 m. Suomijos „Tampella“ mašinų gamykloje pagal sovietinius brėžinius, 0-4-0 tipo, perduotas iš Panevėžio cukraus fabriko.

Stotyje pakabintos dvi atminimo lentos tremtiniams:Šiaulių miesto paminklai. Genocid.lt (tikrinta 2025-03-12).
 prie geležinkelio rampos prie pirmojo viaduko – atminimo lenta 1941 m. birželio 14 d. iš čia ištremtų Šiaulių miesto ir apylinkių gyventojų atminimui, atidengta 1991 m. birželio 14 d. Lietuvos persitvarkymo sąjūdžio Šiaulių grupės ir Lietuvos tremtinių sąjungos Šiaulių skyriaus rūpesčiu;
 ant stoties rūmų – atminimo lenta 1941 ir 1944–1952 m. ištremtų Šiaulių miesto ir apylinkių gyventojų atminimui, įrengta 1996 m. LPKTS Šiaulių skyriaus rūpesčiu.

 Istorija 

1871 m. nutiestas Liepojos–Romnų geležinkelis, o rugpjūčio 4 d. atidaryta Šiaulių geležinkelio stotis.Dina Rakauskienė. Kaip prieš 145 metus geležinkelis pakeitė Šiaulius. 2016-09-26, Snaujienos.lt (tikrinta 2023-07-27). Atidarymo ceremonijoje buvo numatyta vienu metu iš abiejų geležinkelio ruožo galų išleisti traukinius, kad jie susitiktų pusiaukelėje – Šiauliuose.Jonas Nekrašius. Katalogas apie Lietuvos geležinkelius ir stotis. 2021-05-17, Skrastas.lt (tikrinta 2023-07-27). 1871 m. išlikusioje nuotraukoje užfiksuotas pirmasis pro Šiaulius einantis traukinys ir tolimesniame plane – Šiaulių šv. Petro ir Pauliaus bažnyčia, užmiestinis kelias tarp Talšos ežero ir Prūdelio. Už kelio matyti miškas, priemiesčio laukai.V. Vaitekūnas. Iš albumo. „Švyturys“, 1978 m., Nr. 18, psl. 30.

Tai buvo III klasės geležinkelio stotis, joje buvo peronas, laukiamieji, salės, bilietų kasos, kambariai stoties viršininkui ir personalui, budėtojams, kasininkams, įrengtos I, II ir III klasės keleivių laukiamosios salės, spaudos kioskas, bufetas, įvairios pagalbinės patalpos, vėliau įvestas telefonas. Nors stotis buvo III klasės, tačiau pagal architektūrines formas ji panašesnė į II klasės stotį Mažeikiuose, tik su mažesniais flygeliais.

1916 m. nutiestas Šiaulių–Mintaujos geležinkelis, 1932 m. – Klaipėdos–Šiaulių geležinkelis. Po I pasaulinio karo Šiaulių stotyje veikė vienos iš trejų pagrindinių remonto dirbtuvių Lietuvoje.LCVA, f. 386, ap. 1, b. 11, l. 98. 1920 m. sausio 1 d. į Šiaulių atkelta Radviliškio stoties komendantūra, kuriai 1920–1922 m. vadovavo Mečys Nurkus. 1923 m. pabaigoje jai priklausė Mažeikių, Joniškio, Panevėžio ir Obelių geležinkelio punktai.

1923 m. atliktas stoties rūmų kapitalinis remontas,Lietuvos geležinkelių statybos darbai. „Lietuva“, 1924-01-23, psl. 1–2. 1930–1931 m. rūmai platinti ir pertvarkyti. Perstatytos stoties architektūroje dominavo standartizuoti ir gausiai dekoruoti modernizuoto neoklasicizmo statiniai, kuriuose derintas reprezentatyvumas ir funkcionalumas. 1932 m. pastatytas didelis medinis namas stoties tarnautojams apgyvendinti.Pastatė geležinkeliečiams namus. 1932-07-20, psl. 4. 1934 m. vasarą sutvarkytas ir išgrįstas stoties peronas bei jo aplinka.Šiaulių miesto istorija (iki 1940 m.). // psl. 150. 1935 m. stočiai suteikta I klasės kategorija.

1967 m. rekonstruoti stoties rūmai, o 1971 m. rugsėjo 4 d. minint Šiaulių geležinkelio stoties 100-ąsias metines atidarytas Šiaulių geležinkelių muziejus. 1991 ir 1996 m. stotyje pakabintos dvi atminimo lentos tremtiniams. 2008 m. remiant ES atlikta geležinkelio stoties ir perono rekonstrukcija. 2021 m. stotis įtraukta į Kultūros vertybių registrą.

 Galerija 

 Šaltiniai 

 Nuorodos 
 Šiaulių geležinkelio stotis (1971 m. dokumentinis trumpametražis filmas)

Kategorija:Šiaulių geležinkelio stotys
Kategorija:Lietuvos kultūros vertybės: geležinkelio stotys